**Πρόγραμμα τριήμερης εκδρομής Β’ Λυκείου του 3ου ΓΕΛ**

**Το 3ο ΓΕΛ Κορωπίου προτίθεται να πραγματοποιήσει τριήμερη εκπαιδευτική δραστηριότητα 68 μαθητών με 3 συνοδούς και έναν αρχηγό με 2 διανυκτερεύσεις σύμφωνα με το πρόγραμμα που ακολουθεί.**

**Πρώτη ημέρα**

**Τρίτη 5/4/2022. Συγκέντρωση στο χώρο του σχολείου ή σε κατάλληλο κοντινό σημείο στις 6.30 π.μ. και επιβίβαση σε πούλμαν. Αναχώρηση ακολουθώντας τη διαδρομή για Κόρινθο, Τρίπολη, Σπάρτη. Επίσκεψη στο μουσείο Ελιάς και Ελληνικού λαδιού στη Σπάρτη και επίσκεψη στον Μυστρά για ξενάγηση και περιήγηση στον ιστορικό χώρο. Συνέχεια του ταξιδιού και άφιξη το απόγευμα σε ξενοδοχείο διαμονής 5\* στην παραλία της Καλαμάτας. Βραδινή έξοδος σε προβλεπόμενο χώρο σύμφωνα με τα υγειονομικά πρωτόκολλα.**

**Δεύτερη ημέρα**

**Τετάρτη 6/4/2022. Πρωινό στο ξενοδοχείο και αναχώρηση στις 9.00 π.μ. για περιήγηση στην Κορώνη και επίσκεψη στην Πύλο για μεσημεριανό φαγητό. Επιστροφή το απόγευμα στο ξενοδοχείο για ξεκούραση και προετοιμασία για βραδινή έξοδο σε προβλεπόμενο χώρο σύμφωνα με τα υγειονομικά πρωτόκολλα.**

**Τρίτη ημέρα**

**Πέμπτη 7/4/2022. Πρωινό στο ξενοδοχείο και αναχώρηση στις 9.00 π.μ. με προορισμό την πόλη της Καλαμάτας για βόλτα και περιήγηση. Αναχώρηση για επίσκεψη και ξενάγηση στην Αρχαία Μεσσήνη και επιστροφή με ενδιάμεση πιθανή στάση. Επιθυμητή άφιξη στο χώρο του σχολείου στις 8.30 μ.μ. το απόγευμα.**

*\*Το πρόγραμμα είναι ενδεικτικό και μπορεί να υποστεί αλλαγές λόγω προσφορών ή καιρικών συνθηκών ή ανωτέρας βίας.*

*\*\* Όλοι οι μαθητές και συνοδοί καθηγητές πρέπει να κάνουν έναν rapid test πριν την αναχώρηση της εκδρομής και να τηρούν του κανόνες υγειονομικής προστασίας σε όλη τη διάρκεια της εκδρομής.*